medieval-data/medieval-latin-ner-HOME-Alcar huggingface dataset:
In hac carta confirmat abbas Sancti Germani commutationem inter nos et ecclesiam Sancti Florentini factam ( a ) . IN NOMINE SANCTE ET INDIVIDUE TRINITATIS . Ego Gervasius , abbas Sancti Germani Autissiodorensis , communi hujus capituli assensu laudo et proprii sigilli nostri inpressione ( sic ) confirmo commutationem terrarum quae ( b ) aecclesia Sancti Florentini habebat in territorio Creciaci atque Dochei , et decimarum Varginiaci quas Guiardus clericus tenebat et omnium quae idem Guiardus ibi tenebat . Quae scilicet commutatio facta est inter clericos ejusdem ecclesiae et monachos Pontiniacenses per manum Henrici , Senonensis archiepiscopi . Hanc itaque commutationem , quantum predicta ecclesia Sancti Florentini in jus et possessionem ecclesiae nostrae transiit , nos quoque ratam et inconvulsam in perpetuum haberi volumus atque concedimus ad integrum , sicut in litteris a prefato archiepiscopo factis et sigillatis eadem commutatio scripta continetur . Hujus scripture monumento ego Hugo Autissiodorensis episcopus , utriusque partis assensu , subscripsi propriumque sigillum apposui . S . Athonis ( c ) archipresbiteri . ? S . Hugonis lectoris . ? S . Hugonis Castri censuri . ? S . Lamberti Ollani . ? S . Christiani clerici episcopi . ? S . Ollani , cellerarii episcopi . ? S . Constantini , pistoris episcopi . ? S . Stephani , filii Constantini . Actum in capitulo Sancti Germani , anno ab Incarnatione Domini Mo CO xxx ° VIIlo , regnante Ludovico rege Francorum et duce Aquitanorum .
De commutatione inter nos et Salonem de Boiliaco ( » ) . In nomine sancte et individue Trinitatis . Notum sit omnibus tam presentibus quam futuris quod ego Salo de Boolli recognosco , confirmo et laudo commutationem factam inter me et monachos Pontiniacenses : scilicet quod ego Salo dono Deo et sanctae Mariae et fratribus Pontiniacensibus quicquid habeo proprii juris in territorio Creciaci et Dochei , sicut via dividit quae de Sancto Florentino ducit per pontem Evrolae ad Bellam Chalmam , et ex alia parte , sicut filum Ermentionis portat , preter census et consuetudines meas . Et pro hoc recipio in commutationem a Pontiniacensibus quicquid habent Silliniaco et Ruvreio ex parte Walterii filii Bertranni et Walterii Botsacré , qui ambo fuerunt monachi Pontiniacenses ; et prata Insularum que idem Walterius filius Bertranni tenuit in suo dominio , sine censu suo et sine saliceto ; et quicquid habent ex parte ejusdem Walterii ad Altam Ripam , preter campum Ulmi , qui est inter duas vias , et quartum saliceti quod habent ex parte Odelinae , ultra aquam versus Booliacum , et quicquid habent ad Britoneriam . Hec commutatio utrinque tali pactione firmata est ut , si aliqua contrarietas evenerit , alicui eorum , ex his rebus quas commutant , in vicem se acquietabunt et manutenebunt jure . Scient etiam omnes cambitionis alteram cartam factam fuisse , sed in die egressionis meae de Silliniaco ad Jerusalem in confirmatione presentis cartae irritam mansisse . Cum enim ex prima conventione Britoneriam mihi acquitare non potuissent , recepi tandem ab eis pro omni acquitatione sexdecim libras , ita scilicet ut de eadem Britoneria , neque in nemore neque in terra neque in aliqua consuetudine sive quacumque calumnia adversus quemcumque hominem , nichil omnino preter censum et terciam acquitabunt . Hoc totum , ut supra distinctum est , laudat Emelina , uxor mea , et Hugo , frater meus , et Daimbertus de Silliniaco , de cujus casamento tenui ista que monachis commuto , a quo etiam in casamentum recipio que monachi mihi commutant . Laudant etiam hoc fratres Daimberti , Burchardus et Stephanus . Hujus rei testes sunt : Guido clericus , Iterius de Merliniaco , Willelmus de Pruneto , Helias de Genesta Joviniaci , Stephanus Cuneus , Stephanus Buissun , Guido de Chariei , Roscelinus de Mees . Actum apud Silliniacum , anno ab Incarnatione Domini M ° CO XL ° HI0 , Ludovico Francorum rege et Aquitanorum duce .
De confirmatione cartae superioris ( ° ) . In nomine sanctae et individuae Trinitatis . Ego Hugo , Dei gratia Senonensis archiepiscopus , notum fieri volo omnibus hominibus presentibus et futuris quod Salo de Boiliaco et uxor ejus Aimelina et filii ejus Milo et Guillelmus et Gilduinus et Ermengardis et Alpazia filiae ejus , laudaverunt et concesserunt Deo et ecclesiae Pontiniacensi quicquid eadem ecclesia hodie possidet de possessionibus ad eundem Salonem spectantibus et antecessores ejus sive apud Sanctam Porcariam sive apud Bunionem sive apud Campum repertum , et specialiter in territorio Creciaci et Duchei , sicut via vadit de Sancto Florentino ad Bellam Ghaumam per pontem Evrolae et sicut filum Ermenzionis hodie portat . Quod si forte ipsa aqua Hermenzionis ( J ) cursum suum aliquando mutaverit , non ideo Pontiniacenses de suis possessionibus aut suis pratis aliquid perdent nec Salo de suis . Volumus autem ut sciant omnes quod omnia prata Campi Bertaldi et salicetum de Portu Agullonis sunt in parte fratrum Pontiniacensium . Sciendum tamen quod predictus Salo census suos ( c ) sibi retinuit . Hujus concessionis et laudationis testes sunt : Guillelmus , prepositus Sancti Stephani , frater noster ( d ) , Odo decanus , Guido de Saliniaco ( e ) , archidiaconus Senonensis , Theo cellararius , Manasses de Villa Mauri , archidiaconus Trecensis , Lebaudus presbiter , Galo canonicus , Fromundus capellanus , magister Petrus de Sanclo , Theobaudus de Provins , Milo Buxons , Giraudus decanus de Sancto Florentino et Petrus capellanus Sancti Florentini et Duinus serviens noster . Actum anno dominice Incarnationis ( I ) MO COLXOIIII0 .
De censu et terris vel pratis que dedit nobis Milo Collum gelatum ( ° ) . Ego Hugo , Dei gratia Senonensis archiepiscopus , notum volo fieri omnibus tam futuris quam presentibus quod Milo Collum gelatum dedit Deo et Sanctae Mariae Pontiniacensi in manu nostra sacrata XVIII denarios censuales de oschia de Summentriaco et quicquid habebat tam in censu quam in terris apud Germeniacum ; censum quoque de prato Hugonis Regis et de prato de ponte Naiseles ; et censum quem habebat in insula Ducheii ; et quicquid habebat a valle sub capella de Ducheio versus Creciacum . Hoc laudaverunt Daimbertus de Selliniaco et Alpazia uxor ejus et Salo et Amelina uxor ejus , de quibus hoc habebat . Dedit etiam $ quicquid habebat in boscis de Otta de feodo Herberti Crassi . Hujus rei testes sunt : Willelmus archidiaconus Senonensis , Matheus precentor , Baldricus , Bovo decanus , Petrus capellanus , Viardus clericus , Giraldus de Caulo ( 4 ) , Bochardus . Anno dominicae Incarnationis M ° CO XL ° VIIO actum apud Brienniacum .
De commutatione inter nos et ecclesiam Sancti Florentini ( " ) . Ego Henricus , Dei gratia Senonensis archiepiscopus , notum fieri volo tam presentibus quam futuris quod canonici Sancti Florentini concesserunt monachis Pontiniacensibus , in manu Guichardi abbatis , quicquid habebant apud Ducheium et Creceium , pro terra , censu et decimis que Guiardus clericus habuerat apud Varginiacum et dimiserat in manu mea , conceden- tibus et laudantibus Seguino et Regina uxore sua , de quibus casamentum Guiardi movebat , eo videlicet tenore ut , si inde post tempus calumnia vel in monachos vel in canonicos surrexerit , monachi canonicos et canonici monachos in vicem defendant et manu teneant , quantum potuerint , secundum justiciam et rationem . Hujus rei testes sunt : Herbertus Crassus , Herbertus Evroardus , Ansellus Boissel ; Ansellus fllius Guiberti , Stephanus filius Aalize , milites ; Petrus Lombardus , Petrus de Joviniaco , Robertus Rex , Petrus Turgis et Giruardus . Actum in capitulo Sancti Florentini , anno ab Incarnatione Domini M ° CO xxx ° viii0 , presentibus : Bosone decano et cantore ejusdem ecclesie , Willelmo , Rainaldo Bugnun , Thoma et ceteris canonicis . Hanc conventionem , quamvis non interfuerim , rogatu utriusque partis , sigilli mei impressione firmavi .
De conditione facta inter nos et Stephani sacristani super quadam vinea sua ( a ) . Ego Willelmus , Autisiodorensis episcopus , notum fieri volo omnibus hominibus presentibus et futuris quod Garinus , abbas Pontiniacensis , et fratres ejusdem ecclesiae concesserunt et laudaverunt Stephano , sacriste Autisiodorensi , quandam vineam suam in territorio autisiodorensi , que cujusdam familiaris eorum , id est Motheth , antea fuerat , tali conditione ut , dum advixerit aut in seculari conversatione Stephanus ipse permanserit , earn habeat atque possideat . Ut aut obierit aut si forte abrenuntiaverit seculo , ipsa vinea et si quid amplius vinearum circa earn adquisierit , ad Pontiniacensem ecclesiam revertatur . Que condicio ut rata et inconcussa permaneat , presentem cartulam sigilli nostri impressione muniri voluimus .
Quod Gilo et Gaufridus concesserunt nobis casamentum patris sui pro Vque solidis censualibus ( a ) . In nomine sancte et individue Trinitatis . Ego Gilo et ego Gaufridus concedimus Deo et Beatae Mariae Pontiniacensi et fratribus ibidem Deo servientibus , pro vque solidis annualis census Trecensis monetae , quicquid pater noster habuit in casamento a domino Awalone Silliniaci , de territorio Creciaci , nemus et planum , ubicumque sit , sicuti Johannes pater noster possidebat illud cum aliis coheredibus ejusdem casamenti , scilicet Salone et aliis , eo scilicet pacto ut prefati monachi eosdem vque solidos singulis annis persolvendos in alia terra nobis assideant unde et censum et venditiones et laudes consuetudinales habere possimus . Interim autem monachi persolvent et nisi eos persolverint , ad concessam terram nos , consueto more , converti licebit . Actum Autisiodori , in manu Hugonis episcopi , in claustro Beati Stephani , anno ab Incarnatione Domini MO CO XLO IO , Innocentio papa IIO , Ludovico Francorum rege et Aquitanorum duce . Hujus rei testes sunt : idem episcopus , Rainaudus archidiaconus , Gaufridus capellanus , magister Ansellus , Guido Luchiaci , Stephanus Bernoardus , Gauterius Robertus , Humbaudus Tortus , Achardus Vicarius , Raaldus , Robertus cellerarius , Guiardus Cheniaci , Roscelinus Silliniaci , Theobaudus Rex , Ollannus cellerarius episcopi .
De quadam terra apud Creciacum quam commutavit nobis Seguinus de Sancto Florentino ( a ) . In nomine sancte et individue Trinitatis . Ego Hugo , Senonensis archiepiscopus , notum fieri volo omnibus fidelibus christianis presentibus et futuris quod Sewinus de Sancto Florentino dedit et concessit ecclesiae Pontiniacensi terram quae fuerat inter ipsum et Isnardum vicecomitem , sicut ipsi Pontiniacenses habebant et tenebant eam ; pro qua terra dederunt Sevino Pontiniacenses quicquid habebant in loco qui dicitur Boisarlabalt , de Mainardo de Turniaco , exceptis xcem denariis et obolo de censu quos reddebant de propriis vineis ; quas vineas , si vendiderint , census ille ad Sewinum revertetur . Sciendum autem quod istud cambium quod inter utroque factum est , jura ( 4 ) debent alterutrum acquitare : id est et Sevinus monachis terram illam et monachi Sevino censum illum . Quod si forte non fecerint vel ille , vel illi , recuperabunt ille terram suam , illi censum suum . De vineis autem nullam gardiam dabunt monachi vineario ; qui vinearius per Sevinum quidem ponetur in vineis , sed , si de illo Pontiniacenses forte conquesti fuerint , id est de vineario , ponent ipsi vinearium suum quemcumque voluerint ; et propter hoc dabunt Sevino iinor solidos ; si quid vero forifecerit vinearius , ad Seguinum pertinebit justicia de eo . Hec omnia laudavit Regina uxor ejusdem et Garnerius filius ejus et Alpacia et Alzurresa , filiae ejusdem Seguini . Hujus conventionis et laudationis testes sunt : Symon thesaurarius , Boso decanus Sancti Florentini , Petrus capellanus de Briennone , Theobaldus Perronele de Hervi , Ansellus Boisel et Stephanus frater ejus , Pontius de Racines et Hilduinus frater ejus et Herbertus de Vilarcele . Actum anno dominicae Incarnationis MO c ° LO , in presentia nostra , coram memoratis testibus .
De confirmatione casamentorum Raherii , vicecomitis Sancti Florentini , et eorum que de proprio suo dedit nobis ( « ) . In nomine sanctae et individuae Trinitatis . Ego Hugo , archiepiscopus Senonensis , notum fieri volo omnibus hominibus presentibus et futuris quod Raherius , vicecomes Sancti Florentini , laudante Alio suo Hugone et uxore Ada , concessit et conflrmavit ecclesiae Pontiniacensi , pro anima sua et omnium qui ad se pertinent , quicquid eadem ecclesia tenuit usque hodie de casamentis ejus et patris ejus , Odonis , quiete ac libere jure perpetuo possidendum : id est quicquid jam dicta ecclesia tenet de casamento ejus in nemore Sancti Martini et quicquid tenet de casamento ejus apud Sanctum Florentinum et quicquid tenet apud Campum repertum , in prato quod dicitur Praiz . Dedit etiam idem Raherius memoratae ecclesiae de proprio suo in elemosina quicquid habebat in terra Campi reperti , sive in dominio , sive in casamento , sicut portat via de communia versus aquam Esmanciam . Ut et hoc et ilia que superius memorata sunt , prefata ecclesia dona et concessione ejus in perpetuum libere et quiete , sine omni contradictione , possideat , hujus concessionis et donationis testes sunt : Herveus prepositus Senonensis , Manasses canonicus Sancti Johannis , Boso decanus Sancti Florentini , Guillelmus clericus Sancti Florentini , Sewinus de Sancto Florentino , Henricus de Sancto Florentino et Ansellus Boissellus . Actum anno ab Incarnatione Domini MO CO LO Ino , in presentia nostra , iiii0 kalendas junii . Quod ut stabilius . firmiusque in posterum permaneat , in testimonium rei gestae , cartulam hanc sigilli nostri impressione munitam esse voluimus .
Quod Daimbertus de Saliniaco concessit nobis quicquid habebal in territorio Creciaci ( 0 ) . In nomine sancte et individue Trinitatis . Ego Hugo , Dei gratia Autisiodorensis episcopus , notum volo fieri omnibus tam presentibus quam futuris quod Daimbertus de Silliniaco et uxor ejus Alpacia , laudantibus Buchardo et Stephano , fratribus ejusdem Daimberti , concedunt ecclesiae Pontiniacensi quicquid habent in territorio Creciaci et quicquid alius in eo tenet vel tenere debet ab eis ; et quicquid Milo Collum gelatum tenebat in territorio Ducheii , sicut portat vallis de sub monte Ducheio versus Creciacum ; et donant et concedunt eidem ecclesiae totam aquam quae dicitur mortuum Creceii . Testes sunt : Rainaldus archidiaconus , Bernardus archipresbiter , Stephanus de Sancto Germano , Landricus de Draciaco , Guiardus clericus , Ansellus de Merliniaco , Iterus , frater ejusdem , Salo de Boliaco . Actum anno Incarnationis dominicae MO CO XLO vno , regnante Lodivico rege Francorum et duce Equitanorum ( sic ) qui et eodem anno Jerosolimam profectus est .
Carta Guillelmi Senonensis archiepiscopi de decimis Crecei ( « ) . In nomine sanctae et individuae Trinitatis . Ego Guillelmus Dei gratia Senonensis archiepiscopus , sedis apostolicae legatus , notum fieri volumus tam presentibus quam futuris controversiam illam que inter capitulum ecclesiae nostrae Senonensis et fratres Pontiniacenses versabatur super decimis quae sunt in territorio Creciaci , in presentia nostra tali modo pacificatam fuisse . Cum enim controversia illa ante nostram presentiam tractaretur , tandem clerici capituli nostrae ecclesiae Senonensis , nostro consilio , predictis fratribus Pontiniacensibus concesserunt jure perpetuo possidendum quicquid juris in decimis illis habebant , unde et a nobis recompensationem congruam receperunt . Nos quoque . si quid juris in illis decimis habebamus , eisdem fratribus perpetuo possidendum concessimus . Et ut hoc firmum ac stabile semper permaneat , scripto presenti rei seriem mandari precepimus et sigilli nostri impressione firmavimus . Hujus autem rei testes interfuerunt : Odo decanus Senonensis , Gaufridus precentor , Jaquinus capicerius ; Hugo , Stephanus , Salo , monachi Pontiniacenses et alii quamplures .
Carta Manasse , comitis Barri , de conventione inter nos et Augalum de Silliniaco super aqua de Ermaceon ( b ) . Ego Manasses comes Barri notum omnibus esse volo quod Augalo de Silliniaco adcensuit ecclesiae Pontiniacensi , pro XL solidis autisiodorensium annuatim reddendis in festo Annunciationis dominice , totam aquam de Erimancon quam habet a ponte de Nayseles usque ad aquam archiepiscopi Senonensis ; et ecclesia ipsa ei commodavit LXXX libras autisiodorensis monete . Quas cum integre persolverit ecclesie in eo valore quo nunc est ipsa moneta , aquas suas recipiet et ecclesia a predicto censu XL solidorum libera erit . Quia vero ipsa aqua de casamento meo est , talis inter me et ecclesiam ipsam convenientia intervenit : quod si forte Augalo forefactum fecerit , tale quod ad casamentum meum me vertere debebam , ego ad predictam aquam me vertam et prefatam censam recipiam et de aqua Pontiniacensi ecclesie garenteiam portabo . Et si etiam redimere voluero , licitum erit michi redimere ; et cum suas LXXX libras Pontiniacensi ecclesiae reddidero , aquam recipiam in manu mea et ecclesia Pontiniacensis a predicto censu XL solidorum libera erit . Hoc laudavit Teobaldus , frater meus . Inde testes sunt : donnus Jolduinus , abbas de Fonte Johannis ; Gauterius , tunc prior Pontiniacensis , et Stephanus , grangiarius ejusdem ecclesie ; Milo , clericus meus , Manasses de Villa Mauri , Josbertus Mabile , Ansellus de Marlenniaco , Milo de Boalliaco , Evrardus de Villa Mauri et Petrus Vitalis de Chanlot . Acta est ista conventio anno ab Incarnatione Domini M ° c ° LXO VIII0 .
Carta Manasse , Lingonensis episcopi , de concessione sua et Theobaldi , fratris ejusdem , ecclesie Pontiniacensi ( ° ) . Ego Manasses , Dei gratia Lingonensis episcopus , notum facio presentibus et futuris me et fratrem meum Teobaldum laudasse ecclesie Pontiniacensi quicquid ipsa acquisivit usque in hodiernum diem de rebus ad juridictionem nostram spectantibus , sive sint de casamentis nostris , sive sint de proprio nostro . Testes sunt : Philippus , notarius meus ; Petrus , monachus Quinciacensis ; Petrus , capellanus Hugonis domini Brecarum . Voluit etiam frater meus ad majus rei hujus robur sigillum suum presenti pagine cum nostro apponi . Actum anno incarnati Verbi Dei MO CO LXXX quarto .
De hoc quod Daimbertus de Briennone dedit ecclesie Pontiniacensi ( a ) . Ego Agalo dominus Siliniaci notum fieri volo omnibus tam presentibus quam futuris quod Daimbertus de Briennone , me sciente et laudante , dedit Deo et ecclesie Pontiniacensi mortuum de Duchi quod de me tenebat , aquam videlicet ipsam et quod juris habebat in pratis circa eandem aquam . Porro pro hoc accepit de beneficio Pontiniaci xn libras pruviniensium ; uxor quoque ejus , que hoc laudavit , habuit suum beneficium separatim . Nunc ergo ut res , sicut pretaxata est , rata in perpetuum habeatur et firma , ego ipsam laudavi et sigilli mei impressione confirmavi . Laudavit hoc ipsum uxor mea Adelina et filii mei , Daimbertus et Fredericus . Actum est autem hoc anno ab Incarnatione Domini M ° CO LXXX nono .
Carta Henrici archiepiscopi de eo quod Guiardus clericus dimisit in manu sua quicquid habebat apud Varginiacum ( h ) . Ego Henricus , Dei gratia Senonensis archiepiscopus , notum fieri volo tam presentibus quam futuris quod Guiardus clericus de Siligniaco dimisit in manu mea quicquid habebat apud Varginiacum , terram , censum et decimas . Quibus volens aliquid beneficii conferre ecclesie Pontiniacensi , statim investivi ecclesiam Sancti Florentini , in manu Bosonis , decani et cantoris ejusdem ecclesie , pro commutatione totius terre quam habent canonici apud Ducheium et Creceium , in usus fratrum Pontiniacensium jure perpetuo possidende . Actum apud Briennum , anno ab Incarnatione Domini MO CO XXXO VIIlo , II idus junii , presentibus istis : Bosone decano , Theobaldo capellano archiepiscopi , Symone Parisiensi , canonicis ; Galterio Calvo , Walterio de Siligniaco , monachis ; Rainaldo dapifero archiepiscopi , Petro camerario et Walterio , homine Herberti Crassi , laicis .
De cambio et acquitamento quod fecerunt Guido , comes Barensis , et uxor ejus , Helisabet , et filii ejus in territorio Creciaci ( a ) . Notum sit omnibus hominibus quod Guido comes Barrensis et uxor ejus Hysabel ( ? ) et filii eorum , Milo , Guillelmus et Guido , laudant et concedunt cambium et aquitamentum quod fecerunt monachi Pontiniarenses de territorio Creciaci versus Salonem et alios ejusdem terre heredes . Hujus rei testes sunt : Albericus abbas Quinciacensis . Galterius Calvus , Guido de Saliniaco , Thomas de Bar et Milo de Valoire . Actum anno dominice Incarnationis MO CO XXXO Vllllo , in turri Barrensi .
I . ( 2 ) et filiis ejus , Felice et Girardo ; laudantibus etiam Josberto a quo tenebam , et uxore ejus ac filiis , dedimus predictae ecclesiae Pontiniaci quicquid juris in nemore quod dicitur Otta , infra prescriptam determinationeir semitae quae ducit a Cirilliaco per Secantem Submeriacum versus Challiacum , habebamus , boscum et planum , excepto quod in nemore Francorum habemus . Actum apud Yillam Mauri , presentibus istis : Huberto , canonico Sancti Flaviti ; Hugone de Blivo ; Galtero Warulfo ; Arnulfo de Insulis ; Iterio venatore et Evvardo , filio Benedicti .
Transcriptum posterioris carte Salonis Boiliaci ( 4 ) . In nomine sancte et individue Trinitatis . Ego Hugo , Dei gratia Senonensis archiepiscopus , notum fieri volo omnibus hominibus presentibus et futuris quod Salo de Boalliaco cum uxore sua Amelina et filiis , Milone , Willelmo , Gilduino , Ermenjardi , Alpazia , laudavit atque concessit Deo et ecclesie Pontiniacensi quicquid eadem ecclesia possidet in presenti vel ubicumque de possessionibus ad eundem Salonem et filios ejus hereditario jure spectantibus . Specialiter autem laudavit atque confirmavit commutationem jam dudum factam inter se et Pontiniacenses , sicut carta commutationis ordinem continens testatur atque determinat . Quia vero filum Ermentionis , unde jam dicta carta mentionem facit , antiquum alveum deserens , porcionem aliquam possessionis , quam Salo suam esse dicebat , Pontiniacensium possessioni fecit esse contiguam , unde querela quedam inter utramque partem orta est , tandem concessit atque laudavit idem Salo cum uxore sua et filiis ut , sicut filum Hermencionis hodie portat , prata de Campo Bertaldo et salicetum de Portu Agullonis ; et , sicut , ex altera parte , dividit via ducens de Sancto Florentino per pontem Evrole ad Bellam Chaumam , totum quod ad jus ipsius Salonis vel heredum ejus spectat in toto territorio Creciaci et $ Duchei , preter census suos , perpetuo jure possideant . Quod si filum Hermencionis forte cursum suum commutaverit , non ideo Pontiniacenses de sua possessione aliquid amittent nec Salo de sua . Sciant tamen omnes quod prata Campi Bertaldi et salicetum de Portu Agullonis ad possessionem Creciaci pertinent . Hujus rei testes sunt : Guillelmus archidiaconus , frater noster , Odo decanus , Guido archidiaconus Senonensis , Theo cellerarius , Manasses archidiaconus Trecensis , Lebaudus presbiter , Galo canonicus , Fromundus capellanus , magister Petrus de Sanclo , Theobaudus Pruviniensis , Milo Buxuns , Gauterius decanus , Giraudus decanus et Petrus capellanus de Sancto Florentino , Duinus serviens noster . Actum anno Incarnationis dominice millesimo centesimo LXO 1111 , in presentia nostra et . ( a ) . .
Carta domini Guidonis , archiepiscopi Senonensis , de aqua Hermancon ( a ) . Guido , Dei gratia Senonensis archiepiscopus , omnibus ad quoscumque littere iste pervenerint , in Domino salutem . Notum fieri volumus quod in presentia nostra constitutus dilectus filius et nepos noster , Augalo dominus de Siliniaco , recognovit se dedisse in elemosinam Beate Marie Pontiniaci aquam suam de fluvio Hermancon , quocumque vertitur a ponte de Nayselles usque ad aquam nostram , integre cum omni jure quo eam tenuerunt antecessores sui et ipse post eas . Asseruit autem idem Augalo , pro gratia doni hujus , de beneficio ecclesie memorate ccc libras pruviniensium accepisse et investivisse monasterium illud hoc dona super altare Beate Marie firmamque garentiam fratribus ipsius loci super hoc ad id quod justum est , in perpetuum promisisse . Sane donum istud , sicut ex litteris ipsius Augalonis didicimus , prefato monasterio laudavit nobilis vir Theobaldus de Barro , ad cujus feodum res ipsa spectabat . Laudaverunt quoque hoc Ha . uxor ipsius Augalonis et eorum filii , Daimbertus , Rainaudus , Ferricus et Petrus , assistentibus nobis dilectis filiis nostris : Stephano Senonensi thesaurario , Galterio capellano , Theobaldo clerico , Milone de Boelli et Theone preposito nostro . Actum est hoc anno ab Incarnatione Domini MO CO LXXX0 vlnO .
Carta domini Henrici , Albanensis episcopi et apostolice sedis legati , de aqua Hermancon ( b ) . Henricus , Dei gratia Albanensis episcopus , apostolice sedis legatus , karissimis in Christo M [ ainardo ] , venerabili abbate , et fratribus Pontinia- censibus , salutem in Domino . Ad posterum noticiam presentis scripti pagina duximus transmittendem quod , assidentibus nobis venerabilibus \V [ illelmo ] ( 1 ) , Cistercii , B [ runone ] ( 2 ) , de Firmitate , M [ ilone ] ( 3 ) , Quinciaci abbatibus , nobilis vir Agalo de Silliniaco in nostra presentia constitutus publice recognovit se dedisse in elemosinam Beate Marie Pontiniaci aquam suam de fluvio Hermancon , quocumque vertitur a ponte de Neiseles usque ad aquam venerabilis archiepiscopi Senonensis , integre cum omni jure quo eam tenuerunt antecessores sui et ipse post eos . Asseruit etiam se pro gratia doni hujus de beneficio ecclesie vestre ccctas libras pruvin . accepisse , et investivisse monasterium vestrum hoc dono suo super altare beate Marie firmamque garantiam vobis super hoc ad id quod justum est , in perpetuum promisisse . Sane donum istud , sicut autentico inde confecto cognovimus , monasterio vestro laudavit nobilis vir Theobaldus de Bar , ad cujus feodum res ipsa spectabat . Laudaverunt quoque hoc uxor ejusdem Agalonis Ha . et filii ejus , Daimbertus , Rainaldus , Ferricus et Petrus , sicut ipse nobis asseruit et scriptum exinde factum declarabat . Ut igitur donum istud perpetuam et inviolabilem teneat firmitatem , nos , sicut in autentico ejusdem militis habetur , illud auctoritate legationis qua fungimur , confirmamus et scripti hujus patrocinio communimus , prohibentesne qua ecclesiastica secularisve persona super hoc dona vos audeat indebita molestatione vexare .
. Carta domini Agalonis Selliniaci de aqua Hermancon ( a ) . Ego Augalo de Silliniaco notum facio omnibus tam presentibus quam futuris quod dedi in elemosinam Deo et ecclesie Beate Marie Pontiniaci aquam meam de fluvio Hermancon , quocumque vertitur de ponte Neiseles usque ad aquam archiepiscopi Senonensis , integre cum omni jure quo eam tenuerunt antecessores mei et ego post eos , accepique pro gratia hujus doni de beneficio illius ecclesie ccctas libras pruviniensium , et investivi monasterium super altare Beate Marie de hoc dona meo firmamque garantiam monachis promisi ad id quod justum est , super hoc in perpetuum . Laudavit hoc prefato monasterio dominus Theobaldus de Bar , de cujus feodo rem ipsam tenueram ; laudavit quoque hoc uxor mea Ha . et filii mei , Daimbertus et Rainaudus et Frericus et Petrus . Hujus rei testes sunt : dominus Theobaldus de Bar , Milo de Booli , Augalo de Prunei , Iterius de Dormei , Vitalis major de Booli , Manasses de Novilla , Emauricus de Chamlot , Petrus de Ponteiun , Willelmus prepositus de Ebrola , Hugo Guerra et Petrus filius ejus , et conventus Pontiniacensis in cujus presentia res ista determinata fuit . Adhibui quoque sigilli mei impressionem ad testimonium : anno ab Incarnatione Domini MO CO LXXXO octavo .
Carta domini Theobaldi de Bar de aqua Hermancon ( a ) . Ego Theobaldus de Bar notum facio omnibus tam presentibus quam futuris quod ad honorem Dei laudavi ecclesie Sancte Marie Pontiniacensi aquam de fluvio Hermancon quam de me tenebat Augalo de Silliniaco . Siquidem ipse Augalo predictam aquam in elemosinam dedit integre cum omni jure quo eam tenuerat , a ponte de Naisellis quocumque vertitur usque ad aquam archiepiscopi Senonensis , monachis prefati monasterii ; et , me audiente , super ipso dona promisit eis firmam garantiam ad id quod justum est , in perpetuum . Et super hoc dona investivit altare Beate Marie accepitque de beneficio ecclesie ccc libras pruviniensium pro gratia doni sui constituitque eis quod hoc ipsum laudarent uxor ejus Ha . et Daimbertus et Frericus et ceteri liberi ejus qui tunc ad id etatis erant . Huic quoque rei interfuerunt : Manasses de Novilla , Emauricus de Chamlot , Petrus de Ponteiun , Willelmus prepositus de Ebrola , Hugo Guerra et Andreas filius ejus ; ex parte Avalonis : Milo de Booli , Augalo de Prunoi , Iterius de Ormoi , Vitalis major . Actum est hoc anno ab Incarnatione Domini M ° CO LXXXO VIIlo , in die Pasche .
Domina Damerona de Laqueolo dedit nobis viginti solidos pruv . ( a ) . . Omnibus presentes litteras inspecturis , Gaufridus , decanus Sancti Florentini , salutem in Domino . Noveritis quod , cum nobilis mulier domina Damerona de Laqueolo , relicta domini Bartholomei de Brocia , militis , vexaret et molestaret abbatem et conventum Pontiniaci super eo quod ipsa dicebat illam decimam quam domina Johanna , quondam vicecomitissa Legniaci , tenebat et possidebat jure hereditario , sitam apud Montiniacum , esse et movere de feodo suo , tandem in nostra presentia constituta , spontanea , non coacta recognovit se nichil habere in tota decima supradicta . Et si quid juris habebat vel habere poterat , totum predictis abbati et conventui in perpetuum quitavit pacifice et concessit . Laudavit etiam et concessit viginti solidos pruv . quos eis legavit predictus Bartholomeus , quondam maritus suus , in censivis suis de Merliaco servili , singulis annis , in festo sancti Remigii persolvendos . Et hec laudaverunt liberi dicte domine , videlicet Margareta , Johanna et Johannes . Promiserunt etiam tam dicta domina quam liberi ejus fide corporali prestita in manu nostra quod in dicta decima nichil amplius reclamabunt et contra quitationem hanc et laudationem per se vel per alios non venient in futurum . Promisit insuper dicta domina fideliter quod Yterium , filium suum , hec omnia laudare faciet , cum ad etatem legitimam pervenerit . Dicta vero domina Damerona et ejus liberi , ubicumque eant vel maneant , se juridictioni curie decani Sancti Florentini qui pro tempore fuerit , subjecerunt . Actum anno Domini M ° cc ° quadragesimo sexto , mense maio .
Regnaudus de Brione , domicellus , dedit abbati et conventui Pontiniacensibus decern solidos turonensium ( a ) . Omnibus presentes litteras inspecturis , H . , decanus Tornodori , salutem in Domino . Noverint universi quod , in nostra presentia constitutus , Regnaudus de Brione , domicellus , recognovit se debere viris religiosis , abbati et conventui Pontiniaci , decem solidos tur . annui redditus de dona et elemosina matris sue ; quos promisit idem Regnaudus pro se et heredibus suis reddere et solvere annis singulis eisdem Pontiniacensibus in crastino nativitatis beati Johannis Baptiste . Si vero ipse Regnaudus aut heredes sui in solutione dictorum decem solidorum ad terminum supradictum deficerent , idem Regnaudus voluit et concessit et ad hoc obligavit se et heredes suos quod dicti Pontiniacenses possent capere et saissire partem pratorum usque ad valorem decem solidorum tur . , que idem Regnaudus habere dicitur in finagio Mellegniaci , in quibus pratis partitur cum domino Brocio . Has autem conventiones dictus Regnaudus promisit , concessit et fiduciavit tenere adimplere et flrmiter observare et contra non venire per se vel per alium in futurum ; et quantum ad hec juridictioni curie nostre se et suos heredes supposuit ubicumque fecerint mansionem . Actum anno Domini M ° cc ° LVo , mense decembri .
Guillelmus do Poiz armiger et Alienordis uxor ejus dederunt nobis triginta solidos tur . ( a ) . Omnibus presentes litteras inspecturis , Regnaudus , decanus Sancti Florentini , salutem in Domino . Notum facimus quod , in presentia nostra constituti , Guillelmus dictus de Poiz , armiger , et Aalienordis , uxor ejus , recognoverunt quod , cum viri religiosi abbas et conventus Pontiniacenses dicerent contra ipsos Guillelmum et Aalyenordem quod ipsi religiosi erant in possessione vel quasi percipiendi annis singulis quadraginta solidos tur . annui redditus super redditus ipsorum G [ uillelmi ] et A [ alienordis ] sitos in villa dou Recet ; quare petebant viri religiosi dictos quadraginta solidos sibi reddi a dictis Guillelmo et Aalienorde , cum ipsi dictos redditus dou Recet reciperent et haberent , quod ipsi G [ uillelmus ] et A [ alienordis ] minime confitebant , tandem prefati G [ uillelmus ] et A [ alienordis ] recognoverunt se talem compositionem fecisse cum dictis religiosis abbate et conventu : scilicet quod sponte proinde et discrete voluerunt et concesserunt quod prefati abbas et conventus Pontiniacenses triginta solidos tur . de cetero percipiant et habeant super redditus predictos dou Recet annis singulis in festo sancti Remigii , donec eosdem triginta solidos tur . dictis abbati et conventui alibi duxerint assignandos , per fidem suam permittentes quod triginta solidos annis singulis persolvent et reddent predictis abbati et conventui dou Recet , donec dicti triginta solidi dictis abbati et conventui fuerint assignati . Et , ad hec facienda , dicti G [ uillelmus ] et A [ alienordis ] se et heredes suos et omnia bona sua prefatis abbati et conventui specialiter obligarunt . Dicta autem Alienordis recognovit quod hec non faciebat coacta , nullo in aliquo circumventa , sed spontanea voluntate . Dicti etiam G [ uillelmus ] et A [ lienordis ] renunciaverunt , per fidem suam in manibus prefati mandati nostri prestitam , omnibus actionibus , exceptionibus facti et juris canonicalis et civilis et omnibus aliis per quas hujusmodi $ compositio et dictorum triginta solidorum solutio posset in aliquo impediri vel etiam retardari , se , ad hec quantum , ad juridictionem curie nostre et successorum nostrorum , ubicumque maneant , supponendo . Datum anno Domini MO CCO LXO secundo , mense julio .
Hodeardis de Pruvino et Hugo Piperarius dederunt nobis decem solidos ( ° ) . Omnibus presentes litteras inspecturis , Hemericus , christianitatis Pruviniensis decanus , salutem in Domino . Noverit universitas vestra quod Hodeardis , relicta Menerii de Pruvino , et Hugo Piperarius , filius suus , coram nobis constituti , recognoverunt se dedisse , pro remedio anime dicti Menerii et animarum eorumdem Hugonis et Hodeardis , Deo et ecclesie Pontiniacensi decem solidos annui redditus , percipiendos singulis annis in octabis sancti Dyonisii , apud Pruvinum , in quadam domo terracia que sita est in capite vici de Puteo Bejardi , et in parte dicti Hugonis de excasura prefate Hodeardis , matris sue . Voluerunt autem et concesserunt dicti Hugo et mater ejus ut fratres ecclesie Pontiniacensis dicte in eadem domo terracia hospitalentur se et equitaturas suas cum eorum servientibus , cum necessitas ipsorum pecierit , et reditum suum in perpetuum habeant et etiam in omni parte Hugonis dicti excasure scilicet nominate . In cujus rei testimonium et munimen , presentes litteras , ad petitionem dictorum Hugonis et Hodeardis , sigilli nostri munimine fecimus roborari . Actum anno Domini M ° cc ° tricesimo sexto .
Colinus , miles de Legniaco , dedit nobis viginti solidos cursualis monete ( J ) . Omnibus presentes litteras inspecturis , Gaufridus , decanus Sancti Florentini , salutem in Domino . Noverint universi quod dominus Colinus miles de Legniaco , crucesignatus , in presentia nostra constitutus , dedit et concessit ecclesie Pontiniacensi in puram et perpetuam elemosinam , pro remedio anime sue et antecessorum suorum , viginti solidos cursualis monete super furnum suum situm apud Varginiacum , singulis annis in perpetuum percipiendos in crastino natalis Domini ; volens et concedens idem miles ut quicumque predictum furnum tenuerit , predictos viginti solidos predicte ecclesie Pontiniacensi persolvat termino supradicto . Et sciendum quod prima solutio hujus elemosine prefate ecclesie fieri incipiet anno Domini Mo ccO quadragesimo , et sic in perpetuum persolvetur . Quod ut ratum et firmum in perpetuum perseveret , ad petitionem predicti militis presentes litteras sigilli nostri fecimus robore communiri . Actum anno Domini millesimo ducentesimo xxx ° nono .
Quod Richerus Vitulus debit nobis quicquid habebat in nemore Sancti Stephani et usuariam omnium nemorum suorum de Ota ( a ) . Ego Henricus , Dei gratia Trecensium episcopus , notum fieri omnibus hominibus quod Richerus Vitulus dedit ecclesiae Pontiniacensi , fratribus ibidem Deo servientibus , laudantibus filiis ejus , Roberto et ( b ) , quicquid habebat in nemore quod dicitur Sancti Stephani , scilicet a Cirilliaco usque Saiant et inde sicut portat fossatus senonicus versus Calliacum ( c ) ; et insuper totam usuariam nemorum omnium suorum que habebat in Otta . Hujus donatioms testes sunt : Gosbertus , frater Drogonis Strabonis , de cujus casamento tenebat ista memoratus Richerius ( d ) ; Galterius de Penthecosten ; Garnerius de Fagio ; Gosbertus venator et Guibertus , frater ejus ; item frater ejus , Iterius ; Evrardus de Villa Mauri ; et Galterius Bozacredus , monachus . Actum anno Incarnationis dominice MO CO XL ° IXO . Et ut istarum donationum tenor perpetuo ratus inviolatusque permaneat , presentes apices auctoritatis nostre sigillo munivimus .
Idem unde supra ( ° ) . Universis presentes litteras inspecturis , officialis Autissiodorensis , salutem in Domino . Noveritis quod , in nostra presentia constitutus , Regnaudus de Ligniaco , armiger , recognovit quod defunctus Colinus de Ligniaco , miles , quondam avunculus suus , ob remedium anime sue dedit ecclesie Pontigniacensi solidos fortium nivern . super furnum suum de Vargigniaco , quolibet anno ad festum beati Remigii persolvendos . Et illam donationem idem Regnaudus , cui dictum furnum ratione escasure devenisse dicitur , laudavit , voluit et concessit et fide media promisit quod contra non veniret infuturum , quantum ad hec juridictioni curie Autissiodorensis , ubicumque maneat , se supponens . Datum die sabbati ante Ramos Palmarum , anno Domini M ° CCO LII ° .
Dictus Milo Pioche et Agnes , uxor ejus , nobis dederunt quinquaginta solidos ( J ) . Omnibus presentes litteras inspecturis , R . , decanus Sancti Florentini , salutem in Domino . Noverint universi quod viri religiosi abbas et conventus Pontiniaci , cisterciensis ordinis , autissiodorensis dyocesis , emerunt a Milone dicto Pioche , milite , et nobili muliere Agnete , uxore ipsius , sexaginta solidos tur . annui redditus quos percipiebant et habebant idem Milo et dicta Agnes ejus uxor annis singulis in crastino nativitatis beati Johannis Baptiste apud Sanctum Florentinum , de censu nemoris Sancti Petri de Ota , pro sexaginta libras pruv . eisdem jam traditis et solutis , sicut in litteris venerabilis viri et discreti H . decani Tornodori super hoc confectis et suo sigillo sano et integre quo utitur sigillatis plenius vidimus contineri . Predicti vero abbas et conventus Pontiniaci voluerunt et concesserunt quod de illis sexaginta solidis annui redditus , quos iidem abbas et conventus Pontiniaci emerunt a dictis Milone et ejus uxore , idem conventus habeat annis singulis in perpetuum quinquaginta solidos dicte monete in pitantia , die anniversarii et pro anniversario nobilis viri Guidonis de Dampetra , militis , domini Sancti Justi , faciendo in ecclesia Pontiniaci post ipsius obitum , omni anno . Nos vero ad petitionem dictorum Pontiniacensium , presentes litteras sigillavimus in testimonium veritatis . Actum anno Domini M ° CCO L ° nono , die mercurialis ante festum beati Luce evangeliste .
Guido de Bena , miles , et Maria , uxor ejus , dederunt nobis sexaginta solidos tur . ( a ) . Omnibus presentes litteras inspecturis , Guillelmus decanus Tornodori et frater Guido dictus cellerarius Pontiniaci et dominus Petrus La Chaile presbiter , executores testamenti bone memorie domini Guidonis de Bena , jam defuncti militis , et nobilis mulieris , domine Marie , quondam uxoris ejus , salutem in Domino . Universitati vestre tenore presentium innotescat quod , cum dominus Guido de Bena , miles , vellet in Terre Sancte subsidium peregre proficisci , idem G [ uido ] miles et domina Maria , uxor ejus , pari voluntate et concensu unanimi testa- -mentum suum componentes et animarum suarum saluti providere curantes , legaverunt ecclesie Beate Marie Pontiniaci et fratribus ibidem servientibus sexaginta solido tur . perpetui redditus , percipiendos annuatim in censibus suis de Bena et in coustumis et in abohummagiis ( < I ) et in donationibus hominum Sancti Germani , pro anniversario ipsorum singulis annis in dicta ecclesia post obitum faciendo , prout in litteris confirmationis dicti legati [ confectis et sigilli viri venerabilis S [ enebaudi ] ( x ) archidiaconi Tornodori , tunc prepositi Chableiarum , et predicti Guidonis militis sigillatis plene vidimus contineri , ita sane quod , quandiu vixerit predicta nobilis mulier , domina Maria , non tenetur reddere fratribus Pontiniacensibus nisi medietatem elemosine supradicte ; post obitum vero ipsius M [ arie ] , dicti Pontiniacenses totam prefatam elemosinam sine contradictione integraliter percipient et habebunt . In cujus rei testimonium , nos predicti executores presentes litteras appositione sigillorum nostrorum duximus muniendas . Datum anno Domini MO cc ° quinquagesimo , mense . ( 4 ) .
De quadam venditione quam Naudetus Grilez et Aramburgis , uxor ejus , nobis ad perpetuitatem vendiderunt ( c ) . Omnibus presentes litteras inspecturis , Hugo , decanus Tornodori , salutem in Domino . Noveritis quod , in nostra presentia constituti , Naudetus dictus Grilez et Aramburgis ejus uxor , de Noeriis , Bernardus dictus Foez et Amelina ejus uxor , de Carrisiaco , recognoverunt sponte absque coactione aliqua se vendidisse ad perpetuitatem , quilibet pro rata , viris religiosis , abbati et conventui de Pontiniaco , pro septem libris tur . , duobus solidis minus , eisdem jam solutis , cuilibet pro rata , in pecunia numerata , quicquid juris habent seu habere intendunt apud Carrisiacum ? et etiam solent percipere insimul ibidem : videlicet Bernardus Fouez octavam partem terciarum , constumarum et censuum quam habebant cum Naudeto de Noeriis et Pasquero ; Naudetus vero et Aramburgis terciam partem preter octavam partem ? a dictis religiosis jure hereditario quiete et pacifice in perpetuum possidenda . Promisesrunt autem supradicti Naudetus et ejus uxor , Bernardus Fouez et ejus uxor , fide in manu nostra prestita corporali , quod contra dictam venditionem per se vel per alium non venient in futurum et quod in dicta re vendita nichil juris de cetero reclamabunt nec facient per alium reclamari tenenturque per jamdictam fidem dictam rem venditam dictis religiosis erga omnes , ad usus et consuetudines patrie , garantire , renuntiantes in hoc facto exceptioni pecunie sibi non tradite , non numerate ac spei etiam numerande omnique juris auxilio canonici et civilis . Aramburgis vero , uxor dicti Naudeti , et Amelina , uxor dicti Bernardi , omni juri quod habebant seu habere intendebant in dictis rebus venditis ratione dotis , conquestus , hereditatis seu alia quacumque de causa , omnino renuntiaverunt . Et quantum ad hec tenenda et firmiter observanda , dicte partes juridictioni nostre se supposuerunt : si contra premissa aliquid attemptarent seu a dictis conventionibus resilirent , quod nos vel successores nostri , ad petitionem dictorum religiosorum vel alterius ipsorum seu etiam eorum mandati secum presentes litteras deferentis , ipsos vel alterum ipsorum excommunicaremus , ubicumque facerent mansionem . In cujus rei testimonium , ad petitionem dictorum Naudeti , Aramburgis , ejus uxor ( ° ) , Bernardi dicti Fouez et Ameline , ejus uxoris , presentibus litteris sigillum nostrum duximus apponendum . Actum anno Domini M ° CCO LXO 1110 , mense aprili .
Universis ( 4 ) presentes litteras inspecturis , Johannes , decanus Tornodori , salutem in Domino . Noveritis quod in nostra presentia constituti Stephana de Forti Terra et Petrus et Droinus , filii ejus , de Lignorelliis , dederunt et concesseunt in puram et perpetuam elemosinam Deo et ecclesie Pontigniaci , pro remedio animarum suarum et antecessorum suorum , quicquid juris habebant in censiva et in terris et in terciis et in allis redditibus de Carrisiaco ( e ) , fide corporali in manu nostra prestita promittentes quod dictam donationem bona fide observabunt et garentizabunt nec contra dictam ecclesiam super predictas per se vel per alios aliquam de cetero questionem vel inquietacionem movebunt . Quod autem audivimus et recognitum fuit coram nobis , ad peticionem partium sigilli nostri munimine fecimus roborari . Datum Chableiis , die inventionis Sancte Cruce , anno Domini MO ccO vicesimo sexto , mense maio .
Johannes dictus Hure , armiger , dedit nobis decem solidos tur . ( a ) . Omnibus presentes litteras inspecturis , R . decanus Sancti Florentini et Ranulphus ( 4 ) presbiter de Chanloto , salutem in Domino . Noveritis quod , cum inter religiosos viros , abbatem et conventum Pontiniaci , ex una parte , et Johannem dictum Hure de Cuicheto , armigerum , ex altera , discordia verteretur super eo quod iidem abbas et conventus petebant in jure a dicto Johanne sibi ipsis restitui et reddi decem solidos tur . annui redditus , quos decem solidos ipsi religiosi per plures annos paciflce perceperant et habuerant in censibus de Lammis , quos census , jam diu est prius , per aliquot annos tenuerunt et receperunt Templarii et post ea ad manum domini Theobaldi dicti Hure , quondam militis , devenerunt , ipso Johanne e contrario asserente se dictis religiosis in predictis decem solidis non teneri , tandem , mediantibus bonis viris , ab utraque parte predicta in nos duos super dicta discordia compromissio concorditer facta fuit . Receptis igitur a nobis primo juramentis tam procuratoris dictorum abbatis et conventus quam predicti Johannis et auditis rationibus $ utrorumque , receptis post ea juramentis ydoneorum testium quos ad probandam super premissis intentionem suam coram nobis secum procurator Pontiniacensis adduxit auditisque ipsorum testimoniis et diligenter examinatis , nichil de contingentibus omittendo , habito super predictis omnibus consilio prudenti , nos veraciter agnoscentes quod dictus procurator pro jam dictis abbate et conventu bene intentionem suam et sufficienter probaverat , die martis post Assumptionem beate Marie Virginis anno Domini M ° ccO quinquagesimo septimo procuratore Pontiniacensi et Johanne predicto apud Sanctum Florentinum comparentibus coram nobis , predictam discordiam in perpetuum sopientes , diximus arbitrando : quod predicti decem solidi annui redditus eisdem religiosis debebant restitui et quod iidem abbas et conventus qui de dictus decem solidis per plures annos spoliati fuerant minus juste , in eorum debebant pacifica possessione reponi ; cui nostre sententie utraque pars acquieverit . Preter hoc autem injunximus nos duo tamquam arbitri dicto Johanne armigero ut secundum quantitatem portionis quam ipse singulis annis percipit de censibus antedictis , deinceps de dicto redditu satisfaciat predictis abbati et conventui vel eorum mandato . Et ne super premissis querimonia vel querela ab aliquo moveri possit in posterum , in testimonium rei facte litteris presentibus muniminem apposuimus sigillorum nostrorum . Datum in crastino ejusdem sollempnitatis predicte , anno quo supra .
Garnerus Sanguini , clericus , dedit nobis X solidos autis . et mater ejus , Claricia , similiter X solidos ( a ) . Omnibus presentes litteras inspecturis , magister Robertus , Autissiodorensis officialis , in Domino salutem . Notum facimus quod , in nostra constitutus presentia , Garnerus Sanguini , clericus , in puram et perpetuam elemosinam , ob remedium et salutem anime defuncte Claricie , quondam matris sue , et pro anniversario ejusdem Claricie in ecclesia de Pontigniaco annuatim celebrando , dedit et concessit eidem ecclesie decem solidos autis . annui redditus , in festo Sancti Urbani , in censiva vinearum ipsius Garneri de Varennis , sitarum in territorio de Bruillet , annuatim percipiendos cum decem solidos autis . quos eadem Claricia legasse dicitur , quando decessit , prefate ecclesie , pro anniversario suo in ea annuatim faciendo ; qui ultimi decem solidi legati a dicta Claricia percipi debent , ut dicitur , annuatim super grangiam de Bruillet , pressorium et ejusdem granchie porprisiam , ut coram nobis assuerit prefatus Gar . -nerus , volens et concedens quod quicumque dictam granchiam , pressorium , proprisiam et censivam possideat , dictum redditum dicto festo reddere teneatur . Et nos , ad petitionem dicti Garneri , dictam elemosinam per appositionem sigilli curie Autisiodorensis presentibus litteris diximus confirmandam . Actum anno Domini MO CCO XXXo nono , mense julio .